Pont Crucywel

Pont garreg sy'n croesi Afon Wysg ym Mhowys, Cymru, yw Pont Crucywel. Saif yn union i'r de o dref Crucywel. Mae'n ymuno â chymunedau Crucywel a Llangatwg ac yn cludo ffordd yr A4077 i gyfeiriad pentref Gilwern.

Mae'n 420 troedfedd (128 m) o hyd, y bont garreg hiraf yng Nghymru."Crickhowell Bridge", Coflein; adalwyd 14 Chwefror 2025 Mae'n anarferol gan fod ganddi 12 bwa i fyny'r afon ond 13 bwa i lawr yr afon. Fel Pont Llangynidr gerllaw mae ganddi dorddyfroedd (Saesneg: cutwaters) trionglog wrth y pierau.

Cofnodwyd pont yma am y tro cyntaf yn 1538. Cafodd ei hailadeiladu yn 1706 a'i lledu ym 1810 gan y peirianydd Benjamin James, Llangatwg. Newidiwyd y pen gogledd-ddwyreiniol ym 1828-30, gan greu'r anghyfartalwch yn nifer y bwâu.

Oriel

Cyfeiriadau

Dolenni allanol
 "Crickhowell Bridge", British Listed Buildings

Categori:Adeiladau rhestredig Gradd I Powys
Categori:Crucywel
Categori:Llangatwg, Powys
Crucywel